open-index/open-wikipedia-markdown huggingface dataset:
The Croods

***The Croods*** (títol orichinal en anglés, en aragonés ***Os Croods***, estrenada en Aragón con o títol en castellano de ***Los Croods: Una aventura prehistórica***, en aragonés ***Os Croods: Una aventura prehistorica***) ye una cinta de cine estausunidense de cine d'animación de l'anyo 2013, dirichida por Eric Darnell y Kirk DeMicco y con producción cinematografica de Kristine Belson y Jane Hartwell ta la productora cinematografica *[[DreamWorks Animation]]*, banda sonora orichinal d'Alan Silvestri, con as voces de Nicolas Cage, Emma Stone, Ryan Reynolds, Catherine Keener, Clark Duke y Cloris Leachman.

Ye una cinta que ha recibiu cuantos premios y nominacions, en destacando una nominación a lo Premio Oscar a la Millor Cinta d'Animación en 2014 mientres a 86<sup>ena</sup> edición d'os Premios Oscar; y una nominación a lo Premio Globo d'Oro a la Millor Cinta d'Animación ixe mesmo anyo en a 71<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 2013.
* Cintas de 2013.

## Referencias

## Vinclos externos

*  Pachina web oficial.
*  ''The Croods'' en Internet Movie Database.
*  ''The Croods'' en AllMovie.
*  ''The Croods'' en Box Office Mojo.
*  The Croods en Rotten Tomatoes.
*  ''The Croods'' en FilmAffinity.
*  ''The Croods'' en Metacritic.
Prefectura de Kōchi

A **prefectura de Kōchi** (高知県 *Kochi-ken*) ye una prefectura chaponesa situada en a costa sud d'a isla de Shikoku. A suya capital ye la ciudat de Kōchi. 

## Referencias
Prefectura de Kumamoto

A **prefectura de Kumamoto** (熊本県 *Kumamoto-ken*) ye una prefectura chaponesa situada en a isla de Kyushu. A suya capital ye la ciudat de Kumamoto. 

## Referencias
Prefectura de Mie

A **prefectura de Mie** (三重県 *Mie-ken*) ye una prefectura chaponesa situada en a costa sud d'a isla d'Honshu (Chapón). A suya capital ye la ciudat de Tsu. 

## Referencias
Prefectura de Nagano

A **prefectura de Nagano** (長野県 *Nagano-ken*) ye una prefectura chaponesa montanyosa situada en o centro d'a isla d'Honshu (Chapón). A suya capital ye la ciudat de Nagano. 

## Referencias
Tsu

**Tsu** (津市, en chaponés) ye una ciudat chaponesa en a rechión de Kinki y prefectura de Mie, de la que ye la suya capital. Teneba una población de 273.267 habitants en 2020. 

## Referencias
Miyazaki

**Miyazaki** (宮崎市, en chaponés) ye una ciudat chaponesa en a rechión de Kyushu y prefectura de Miyazaki, de la que ye la suya capital. Teneba una población de 397.476 habitants en 2021. 

## Referencias
Estadio de Wembley (2007)

Lo **Estadio de Wembley** ye un estadio de futbol ubicau en a ciudat de Londres, Anglaterra. Ye emplazau en o puesto an s'erichiba l'antigo estadio con o mesmo nombre construyiu en 1923. Dimpués d'a demolición en 2002 d'o viello Wembley, se prochecta un nuevo estadio moderno con mas  capacidat y mas polivalent. Se tría un disenyo d'o arquitecto Norman Foster que consistiba en un superestadio con una capacidat de 90 000 espectadors, que remató de construyir-se en l'anyo 2007. Lo coste d'o proyecto estió d'arredol de 757 millons de libras esterlinas (1.097 millons d'euros). La construcción d'o nuevo Wembley estió parte d'o prochecto de millora y contrucción d'instalacions esportivas pa los Chuegos Olimpicos de Londres 2012. Lo estadio ye connectau con as estacions de metro de Wembley Park y Wembley Centralvía.

Lo estadio ye propiedat d'a Football Association (FA), a traviés d'o suyo filial Wembley National Stadium Ltd (WNSL) y an tiene la siede la FA ye lo propio estadio. Con a suya capacidat actual ye lo mayor estadio de futbol d'Inglaterra, lo mas gran d'o Reino Uniu y lo segundo mas gran d'Europa.

## Eventos
En o nuevo Wembley chuga como local la selección de futbol d'Anglaterra; ye anyalment siede d'as finals d'a FA Cup, la Copa d'a Liga d'Inglaterra y la Community Shield, amás de cuantas finals d'a Liga de Campeones d'a UEFA. Estió una d'as siedes d'a competición fútbolística d'os Chuegos Olimpicos de Londres 2012, demás d'an se chugó la final Olimpica.

Lo estadio no nomás ye utilizau pa competicions esportivas, tamién s'utiliza pa organizar eventos que conllevan una gran concentración de personas, como conciertos y celebracions variadas.

## Referencias

## Vinclos externos

*  Sitio web oficial.
Lista d'as 1001 cancions que cal escuitar antes de morir

Ista ye una **lista d'as 1001 cancions que cal escuitar antes de morir** recullida en o libro *[[1001 Songs You Must Hear Before You Die]]*:

## D'1 a 10

## Referencias
A Gunfighter's Pledge

***A Gunfighter's Pledge*** (títol orichinal en anglés, en aragonés ***A promesa d'un pistolero***, estrenada en Aragón con o suyo títol traduciu enta lo castellano como ***La promesa de un pistolero***) ye una cinta (un telefilm) de cine estausunidense de cine de western dramatico estrenada l'anyo 2008, dirichida por Armand Mastroianni seguntes un guión orichinal de Jim Byrnes, con una banda sonora orichinal de Nathan Furst, una dirección de fotografía de James W. Wrenn y una producción cinematografica de Larry Levinson ta las productoras Alpine Medien Productions, Grand Army Entertainment, Larry Levinson Productions y RHI Entertainment. Conta con un elenco d'actors d'o cual en fan parte Luke Perry, C. Thomas Howell, Kim Coates, Jaclyn DeSantis, Francesco Quinn, Jorge-Luis Pallo, Wyatt Smith, Nicholas Guest, Alex Paez, Johann Urb, Daniel Wisler, James Keane, Chip Sickler, Jeffrey Markle, Lisa Brenner, Franc Ross, Bob Ross, Jordan Timsit, Miranda Cunha, Laci Greenfield y Laura Molina, entre d'atros.

Horn ye propietario d'a mayor parte d'as tierras d'o lugar, pero ambiciona as pocas tierras que encara no poseye, entre ellas as perteneixents a Amaya y a su chirmano. Iste, en veyer que los atros habitants d'o lugar no quieren aduyar-lo en a suya luita con Horn, decide marchar a un lugarón amanau que ye un cado de bandius ta reclutar-ie pistoleros ta luitar con Horn. Cuan ye contactando con dos pistoleros ta contractar-los, plega en o lugar Matt Austin, un antigo "sheriff" que los perseigue por haber matau a su muller y su fillo y que, en creyer erroniament que Horn ye un atro bandiu, li dispara y lo fiere mortalment. Tanimientres, o choven li fa prometer que marchará enta lo syo rancho y que aduyará a su chirmana a luita contra Horn. Matt marcha enta lo rancho en levando con él o cadavre d'o choven y decidiu a aduyar a Amaya. Y lo fa encara mas cuan descubre que Horn, ta luitar contra él, ha contractau a un pistolero que casualment ye lo mesmo responsable d'a muerte d'a suya propia familia.

A cinta s'ambienta en California en bel momento indeterminau de finals d'o sieglo XIX, y las suyas escenas se filmoron en localizacions en ixe mesmo estau de California. incluyindo-ie Santa Clarita.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos
*  ''A Gunfighter's Pledge'' en Internet Movie Database.
*  ''A Gunfighter's Pledge'' en TCM Movie Database.
Prefectura de Nara

A **prefectura de Nara** (奈良県 *Nara-ken*) ye una prefectura chaponesa situada en a isla d'Honshu (Chapón). A suya capital ye la ciudat de Nara. 

## Referencias
Prefectura d'Oita

A **prefectura d'Oita** (大分県 *Oita-ken*) ye una prefectura chaponesa situada en a isla de Kyushu. A suya capital ye la ciudat d'Oita. 

## Referencias
Prefectura d'Okayama

A **prefectura d'Okayama** (岡山県 *Okayama-ken*) ye una prefectura chaponesa situada en a parte occidental d'a isla d'Honshu (Chapón). A suya capital ye la ciudat d'Okayama. 

## Referencias
Prefectura d'Okinawa

A **prefectura d'Okinawa** (沖縄県 *Okinawa-ken*) ye una prefectura chaponesa formada por l'archipelago d'Okinawa, a lo sud de Kyushu. A suya capital ye la ciudat de Naha. 

## Referencias

## Vinclos externos
Pepi, Luci, Bom y otras chicas del montón

***Pepi, Luci, Bom y otras chicas del montón*** (títol orichinal en castellano, en aragonés ***Pepi, Luci, Bom y atras mesachas de poca valura***, estrenada en Aragón con o suyo títol orichinal) ye una cinta de cine espanyol de cine de comedia estrenada l'anyo 1980, dirichida por Pedro Almodóvar seguntes un guión orichinal d'él mesmo, con una dirección de fotografía de Paco Femenía, una producción cinematografica de Pepón Coromina, Pastora Delgado y Ester Rambal ta la productora cinematografica Figaro Films y un elenco d'o cual en fan parte, entre d'atros actors, Carmen Maura, Félix Rotaeta, Alaska, Eva Siva, Concha Grégori, Kiti Mánver, Cecilia Roth, Julieta Serrano, Cristina Sánchez Pascual, José Luis Aguirre, Carlos Tristancho, Eusebio Lázaro, Fabio McNamara, Assumpta Serna, Blanca Sánchez, Pastora Delgado, Carlos Lapuente, Ricardo Franco, James Contrares, Ceesepe, Ángela Fifa, Diego Álvarez, Pedro Miralles, Agustín Almodóvar, Enrique Naya, Juan Carrero, Tote Trenas, Fernando Hilbeck, Pedro Almodóvar, Manolo Campoamor, Javier Franquelo y Javier Pérez-Grueso.

Pepi vive en un piso de Madrit a on, ta completar os diners que recibe de su pai, cautiva canyimeras. Un vecín, que ye policía, lo descubre pero ta callar y no denunciar-la li desiche tener relacions sexuals. Pepi accepta, encara que li demana que sía nomás que por dezaga. O policía, tanimientres, no li fa caso y la penetra vachinalment, desfendo lo prochecto de Pepi de vender a suya virchinidat a lo millor pre. Ta vengar-se, Pepi fa que uns amigos atochen de firme a lo policía, encara que marran y a qui sobaten as orellas ye a lo chirmano chiminuco. Poco dimpués Pepi conoix a Luci, la muller d'o policía, y descubre que ye masoquista, ainas que aproveita ta vengar-se chiponiando-la, mientres que li da clases. En ixas clases tamién se troba a Bom, qui tamién practica urofilia con Luci. Finalment Luci albandona a su mariu ta vivir con Bom, qui ye cantaire de punk y con tendencia a lo sadismo, y todas tres s'adedican a vivir alegrement, dica que lo mariu de Luci ninvía a ista a l'hespital con una chundatara.

A cinta s'ambienta en Madrit en a suya epoca actual (1980) y las suyas escenas se filmoron en ixa mesma capital, en forma cuasi que clandestina, en no haber-se solicitau garra permiso municipal ta filmar en a vía publica.

## Elenco

## Se veiga tamién
* Cine en 1980.
* Cintas de 1980.

## Referencias

## Vinclos externos
*  ''Pepi, Luci, Bom y otras chicas del montón'' en Internet Movie Database.
Prefectura de Saitama

A **prefectura de Saitama** (埼玉県 *Saitama-ken*) ye una prefectura chaponesa densament poblada en a isla d'Honshu (Chapón), vecina de Tokio. A suya capital ye la ciudat de Saitama. 

## Referencias
Prefectura de Shiga

A **prefectura de Shiga** (滋賀県 *Shiga-ken*) ye una prefectura chaponesa situada arredol d'o Lago Biwa, en a isla d'Honshu (Chapón). A suya capital ye la ciudat d'Otsu. 

## Referencias
Aeropuerto (cinta)

:*Iste articlo ye sobre una cinta de cine espanyol de cine de comedia estrenada l'anyo 1953; ta atros usos, se veiga *'Aeropuerto (desambigación)***.


***Aeropuerto**' (títol orichinal, estrenada en Aragón con ixe mesmo títol) ye una cinta de cine espanyol de cine de comedia estrenada l'anyo 1953, dirichida por Luis Lucia seguntes un guión orichinal de José Luis Colina y Enrique Llovet, con una banda sonora orichinal de Juan Quintero Muñoz, una dirección de fotografía de Sebastián Perera y una producción cinematografica de Miguel Herrero ta la productora cinematografica Producciones Cinematográficas Ariel. Conta con un elenco d'actors formau por Fernando Fernán Gómez, Margarita Andrey, Fernando Rey, María Asquerino, María Teresa Reina, Manolo Morán, Julia Caba Alba, Juan Vázquez, José Isbert, Fernando Sancho, Elvira Quintillá, Antonio Riquelme, José Franco, Félix Fernández y Adriano Domínguez.

Arredol de l'Aeropuerto de Madrit se conectan una serie d'historias de viacheros u de personas relacionada con éls. Por eixemplo, un piloto de linias aerias que acompanya a una nina en o suyo viache enta Madrit dende America d'o Sud, en haber quedau popiella, y que marcha a trobar a su tío, que vive en a ciudat, pero sin saber que lo suyo tío ha falleixiu y que su vidua nomás fa que asperar que la nina que viacha sía prou rica como para poder fer negocio. U Ceferino, que padeixe a una muller muitismo mas que controladora, que no el deixa casi ni que charrar y que ha ganau un viache gratis entra Paraguai, y que veye cómo su muller no nomás lo controla a él so que, amás, revisa mesmo l'avión porque tampoco no se fía de l'avión en que ha de viachar. U de Bertrán, que torna en Espanya dimpués d'haber-ne fuyiu dimpués d'a Guerra Civil Espanyola y que teme que lo detengan malas que i plegue y que se trob citau por un comisario de policía. U d'un viachant de comercio catalán que marcha enta Francia ta tornar con un socio francés con qui ha de zarrar un negocio d'exportación de gabardinas, y que encomana a un treballador que prepare toda la documentación que s'amenistará, sin saber que lo choven s'enamorará perdidament de qui aparentment ye una cabalera viachera francesa d'orichen espanyol que viene a fer turismo enta Espanya y que serán chuntos dica la tornada d'os dos socios dende Francia. U d'un empresario britanico que ha de visitar as oficinas d'a suya empresa en Madrit pero que puya en o taxi conduciu por un peculiar taxista que lo transportará por toda la ciudat amostrando-li la vida d'os madrilenyos y aficinando-lo a la buena vida, y tamién muitismo a l'anís, dica lo punto que rematarán con as existencias d'un barrio d'a ciudat.

A cinta s'ambienta en a suya epoca actual (1953) en a ciudat de Madrit, y las suyas escenas se filmoron en ixa mesma capital.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''Aeropuerto'' en Internet Movie Database.
*  ''Aeropuerto'' en FilmAffinity.
El juego de la oca

***El juego de la oca*** (títol orichinal en castellano, en aragonés ***O chuego de l'auca***, estrenada en Aragón con o suyo títol orichinal) ye una cinta de cine espanyol de cine de drama estrenada l'anyo 1965, dirichida por Manuel Summers seguntes un guión orichinal d'él mesmo y de Pilar Miró, con una banda sonora orichinal d'Antonio Pérez Olea, una dirección de fotografía de Francisco Fraile y una producción cinematografica de José Manuel Goyanes Perojo y Benito Perojo ta las productoras Suevia Films, Paraguas Films S.A. y Producciones Benito Perojo. Conta con un elenco d'o cual en fan parte, entre d'atros actors, Sonia Bruno, Julieta Serrano, Juan Luis Galiardo, Luis Barbero, José Luis Borau, Cecilia Villarreal, Paco Valladares, María Massip y José Antonio Amor.

Ángela treballa en una empresa de publicidat, y siempre ha refusau los abances d'os suyos companyeros de treballo, dica que lo preba Pablo. Iste ye un dibuixant en a empresa, y ye casau con Blanca y con fillos, encara que la suya familia se troba fuera de Madrit. Encara que Ángela sabe que ye casau, no puet evitar sentir atracción por él, y finalment se converten en amants. Pero cuan a la fin Blanca y los ninos tornan enta la ciudat prencipian os problemas. En primeras, Ángela y Pablo remanien distanciaus, pero ixe distanciamiento lis sembla imposible de mantener.

A cinta s'ambienta en a suya epoca actual (1965) en a ciudat de Madrit, y las suyas escenas se filmoron en Benidorm (provincia d'Alicant) y Gandia (provincia de Valencia) en o País Valenciano, en Palma de Mallorca en as Islas Balears y en Madrit en a Comunidat de Madrit.

Ye una cinta que ha recibiu bels premios y nominacions, encara que no fan parte d's premios mas conoixius u destacaus internacionalment en o panorama cinematografico.

## Elenco

## Se veiga tamién
* Cine en 1965.
* Cintas de 1965.

## Referencias

## Vinclos externos
*  ''El juego de la oca'' en Internet Movie Database.
*  ''El juego de la oca'' en FilmAffinity.
Giorgio De Simone

**Giorgio De Simone**, naixiu de Milán (Lombardía, Reino d'Italia) en 1932 y muerto en Milán (Italia) en chinero de 2024, estió un escritor, novelista y periodista italiano. Recibió en 1984 lo Premio Stresa por a suya obra *L'Armonista*.

## Obras
* 1977: *La gabbia di carta*, Edizioni Paoline, Milán.
* 1980: *L'escluso*, Mondadori, Milán (Premio Endine 1980).
* 1981: *L'incisione*, Rizzoli, Milán (Premio Città di Penne 1981).
* 1984: *[[L'Armonista]]*, Rizzoli, Milán (Premio Stresa; sel. Premio Viareggio 1985; Premio Europa 1985; Premio Annese 1986).
* 1988: *Il caso Anima*, Rizzoli, Milán (Premio Maria Cristina di Savoia 1990).
* 1998: *L'isola dei pantèi*, Sellerio editore, Palermo 1998 (Premio
Latina 1999).
* 2004: *Mondo prossimo*, Ed. Ares, Milán.
* 2006: *Era un giorno di 32 ore*, Sellerio editore, Palermo.
* 2012: * Michele tiene all'Inter ma crede in Dio*, Ed. Medusa, Milán.

## Referencias
Comes a Horseman

***Comes a Horseman*** (títol orichinal en anglés, en aragonés ***Plega un chinet***, estrenada en Aragón con o títol en castellano de ***Llega un jinete libre y salvaje***, en aragonés ***Plega un chinet libre y salvache***) ye una cinta de cine de western dramatico romantico de cine estausunidense estrenada l'anyo 1978, dirichida por Alan J. Pakula seguntes un guión orichinal de Dennis Lynton Clark, con una banda sonora orichinal de Michael Small, una dirección de fotografía de Gordon Willis, una producción cinematografica de Gene Kirkwood y Dan Paulson ta la productora cinematografica Chartoff-Winkler Productions y un elenco d'actors d'o cual en fan parte, entre d'atros, James Caan, Jane Fonda, Jason Robards, George Grizzard, Richard Farnsworth, Jim Davis, Mark Harmon, Macon McCalman, Basil Hoffman, James Kline y James Keach

A metat d'os anyos 1940, cuan ya s'amana la fin d'a Segunda Guerra Mundial, Jacob W. Ewing vive en una ampla val prou apropiada ta lo vacumen. Fa bellas cheneracions que la suya familia i vive, y lo suyo suenio ye de controlar a totalidat d'a val ta preservar-la como una val ganadera. Recibe la visita d'o suyo amigo Neil Atkinson, un cabalero executivo d'a industria d'o petrolio, amigo suyo de fa tiempos y lo pai d'o cual heba financiau a lo pai de Jacob. Li heba amprau diners ta mercar (muitas vegadas baixo presión) os ranchos de propietarios d'a val con problemas financieros y en ixe momento nomás queda sin vender-les as suyas tierras que Ella Connors, que fa dos cheneracions que vive en a val, pero que depén de raso de l'aduya de Dodger, un viello vaquero que treballa de fa muitos anyos con a familia, y tamién resiste Frank Athearn, a qui Ellen heba entregau una chicota parcela en pago d'una deuda. Finalment, as circunstancias fan que Frank y Ellen se veigan compelius a colaborar ta poder resistir a Jacob.

A cinta s'ambienta a meyaus d'os anyos 1940 en bel puesto indeterminau de l'ueste d'Estaus Unius, y las suyas escenas se filmoron en Flagstaff, Prescott y atras localizacions en Arizona, como la Selva Nacional de Coconino, los monts Bradshaw u la sierra de San Francisco, y en Cañon City y Westcliffe (Colorado).

*Comes a Horseman* ye una cinta que ha recibiu bels premios y nominacions, en destacando una nominación a lo Premio Oscar a lo Millor Actor Segundario en 1979 mientres a 51<sup>ena</sup> edición d'os Premios Oscar.

## Elenco

## Se veiga tamién
* Cine en 1978.
* Cintas de 1978.

## Referencias

## Vinclos externos
*  ''Comes a Horseman'' en Internet Movie Database.
*  ''Comes a Horseman'' en TCM Movie Database.
*  ''Comes a Horseman'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/comes_a_horseman *Comes a Horseman*] en [[Rotten Tomatoes]].
*  [https://www.boxofficemojo.com/movies/?id=comesahorseman.htm *Comes a Horseman''] en Box Office Mojo.
L'uomo della valle maledetta

***L'uomo della valle maledetta*** (títol orichinal en italiano, en aragonés ***L'hombre d'a val maldita***, estrenada en Aragón con o títol en castellano d***'El hombre del valle maldito***) ye una cinta de cine de western (un "spagetti western") coproducida por o cine italiano y lo cine espanyol estrenada l'anyo 1964, dirichida por Siro Marcellini y Primo Zeglio seguntes un guión orichinal d'Eduardo M. Brochero y Eduardo Di Lorenzo, con una banda sonora orichinal de Francesco De Masi y Manuel Parada, una direcció de fotografía de Remo Grisanti y Alfredo Fraile y una producción cinematografica d'Eduardo Manzanos y Arturo Marcos ta las productoras Produzioni Europee Associate y Fénix Cooperativa Cinematográfica. De l'elenco d'a cinta en fan parte, entre d'atros, os actors Ty Hardin, Irán Eory, Piero Leri, José Nieto, John Bartha, Tito García, Rafael Albaicín, Joe Kamel, Luis Induni y Phil Posner.

Gwen Burnet s'ha casau con un indio clamau Torito, encara que su pai heba manifestau a suya oposición. Marcha con ñel ta vivir en a suya tribu pero ye secuestrada en l'ataque d'una tribu enemiga. Consigue fuyir-ne y troba a Johnny, un vaquero que la conduz dica casa de su pai. Mesmo Johnny que lo pai de Gwen preban de convencer-los ta que vivan en o rancho d'o pai, pero Torito se niega. Gwen decide continar vivindo con su pai, pero Johnny finalment veye que ye enamorada de Torito y marcha en busca d'iste ta convencer-lo de que viva con su muller. Cuan a tribu d'indios hostils ataca lo rancho, lo pai d'a mesaca y los suyos treballadors mueren y Gwen torna a estar secuestrada, asinas que Johnny y Torito han de cooperar ta conseguir liberar-la.

A cinta s'ambienta en o sieglo XIX en bel puesto indeterminau de l'ueste d'Estaus Unius, y las suyas escenas se filmoron en o lugar de La Pedriza (Alcalá la Real, provincia de Chaén) y en Hoyo de Manzanares y Titulcia en a Comunidat de Madrit.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''L'uomo della valle maledetta'' en Internet Movie Database.
Ogro (cinta)

:*Iste artico ye sobre una cinta de drama historico coproducida por Espanya, Francia y Italia y estrenada en 1979; ta atros usos, se veiga *'Ogro (desambigación)***.


***Ogro*** (títol orichinal, estrenada en [[Aragón]] con o títol d***'Operación Ogro**') ye una cinta de cine de drama |historico estrenada l'anyo 1979, coproducida por o cine italiano y lo cine espanyol, dirichida por Gillo Pontecorvo seguntes un guión adaptau por Ugo Pirro, Giorgio Arlorio y Gillo Pontecorvo (basau en l'asayo *[[Operación Ogro (asayo)|Operación Ogro]]*, publicau por Eva Forest en 1974), con una banda sonora orichinal d'Ennio Morricone, una dirección de fotografía de Marcello Gatti, una producción cinematografica de Jesús Gárgoles, José Sámano y Franco Cristaldi ta las productoras Vides Cinematografica y Sabre Films, y con un elenco formau por Gian Maria Volonté, Eusebio Poncela, José Sacristán, Ángela Molina, Saverio Marconi, Nicole García, Féodor Atkine, Agapito Romo, Ana Torrent, José Manuel Cervino, Luis Politti y Fernando Chinarro, entre d'atros actors.

A cinta conta l'asasinato de Carrero Blanco, ye decir, l'atentau organizau por a organización terrorista basca Euskadi Ta Askatasuna lo 20 d'aviento de 1973 en Madrit contra l'almirant Luis Carrero Blanco, president d'o Gubierno en ixos momentos d'a dictadura franquista. Explica cómo cuatre miembros d'ETA planificoron a operación, que inicialment preveyeba nomás que secuestrar a Carrero a la salida d'a Ilesia de Sant Francisco de Borcha, a on i asistiba diariament a misa. En plegar enta Madrit, se fan pasar por treballadors d'un banco, y planifican o secuestro de Carrero, que en ixe momento yera nomá que un personache important d'o rechimen, con a finalidat de demanar a libertat de 150 presos d'ETA. Tanimientres, as cosas cambian cuan Carrero ye nombrau president d'o Gubierno y se fa evident que de morir o dictador Francisco Franco lo suyo succesor en a dictadura estaría Carrero. En ixe momento se decide asasinar-lo en cuentas de secuestrar-lo, y ta ixo logan un estudio semisubterranio en una carrera per on circula l'auto de Carrero cuan marcha d'a ilesia. Un d'éls se fa pasar por escultor, advertindo que lo suyo treballo puet provocar rudios, con a finalidat d'evitar que lo ruido d'a excavación d'un túnel pueda atrayer l'atención. Mientres ueito meses, excavan mica en mica, dica que a tierra que extrayen prencipia a atufar a gas, obligando-los a actuar immediatament. Activan una carga explosiva baixo l'auto de Carrero, que vuela dica la perchaza de l'edificio annexo a a ilesia. Proveitando d'a situación de desconcierto d'ixos primers momentos, fuyen enta Francia.

A cinta s'ambienta en l'anyo 1973 en as ciudaz de Bilbau (País Basco) y Madrit (Comunidat de Madrit), y las suyas escenas se filmoron en ixas dos mesmas ciudaz.

Ye una cinta que ha recibiu bels premios, como lo Premio David de Donatello a lo Millor Director en 1980 mientres a 25<sup>ena</sup> edición d'os Premios David de Donatello.

## Elenco

## Se veiga tamién
* Cine en 1979.
* Cintas de 1979.

## Referencias

## Vinclos externos
*  ''Ogro'' en Internet Movie Database.
The Far Horizons

***The Far Horizons*** (títol orichinal en anglés, en aragonés ***Horizonts despartaus***, estrenada en Aragón con o títol en castellano d***'Horizontes azules***, en aragonés ***Horizonts azuls***) ye una cinta de cine estausunidense de cine de western historico dramatico romantico estrenada l'anyo 1955, dirichida por Rudolph Maté seguntes un guión adaptau por Winston Miller y Edmund H. North (basau en a novela *[[Sacajawea of the Shoshones]]*, publicada por Della Gould Emmons en l'anyo 1943), con una banda sonora orichinal de Hans J. Salter, una dirección de fotografía de Daniel L. Fapp, una producción cinematografica de William H. Pine ta la productora cinematografica Pine-Thomas Productions y un elenco d'o cual en fan parte, entre d'atros, os actors Fred MacMurray, Charlton Heston, Donna Reed, Barbara Hale, William Demarest, Alan Reed, Eduardo Noriega, Larry Pennell, Julia Montoya, Ralph Moody, Herbert Heyes, Lester Matthews, Helen Wallace y Walter Reed.

En 1803 o Congreso d'Estaus Unius apreba la compra de Loisiana a la Primera Republica Francesa, y lo president d'os Estaus Unius Thomas Jefferson convoca a la Casa Blanca a lo capitán Meriwether Lewis ta ordenar-li una expedición enta ixas nuevas tierras y mesmo dillá, ta plegar enta l'oceano Pacifico. Sobre ixe marco real, a cinta fa una versión novelada y bien poco coincident con a realidat historica. Lewis accepta y demana que l'acompanye lo suyo amigo lo tenient William Clark, ascendiu a capitán. Pero cuan torna enta Virchinia ta explicar-li a Julia Hancock, de qui ye enamorau, conoix que Vlark li ha demanau matrimonio y ixo chenera tensión entre éls. A expedición marcha dende Wood River en Illinois, pero Clark conoix que finalment no será capitán encara que se li heba prometiu. Puyan enta lo norte por o río Missouri dica lo territorio d'os hidatsa, con qui fan un tractau de paz. Sacagawea, d'a tribu lemhi shoshone, presonera d'os hidatsa, lis demana marchar con éls ta tornar con a suya tribu, y Toussaint Charbonneau accepta estar o suyo guía nomás que ta traicionar-los en favor d'os hidatsa, que li han prometiu entregar-li como esclava a Sacagawea. Mientres o viache, Sacagawea y Clark s'enamoran, provocando problemas con Lewis. Finalment, consiguen plegar enta l'oceano Pacifico y reclamar o territorio ta los Estaus Unius, y tornan toz tres enta Washington, DC, a on quedará por decidir as relacions entre los dos oficials, Sacagawea y Julia.

A cinta s'ambienta en 1803 en Washington, DC y en Wood River (Illinois), y en os estaus de Virchinia, Iowa, Missouri, Montana y Nebraska, y las suyas escenas se filmoron en Wyoming, incluyiu lo Jackson Hole y lo Parque Nacional Grand Teton, amás d'en os Paramount Studios en Los Angeles (California).

## Elenco

## Se veiga tamién
* Cine en 1955.
* Cintas de 1955.

## Referencias

## Vinclos externos
*  ''The Far Horizons'' en Internet Movie Database.
*  ''The Far Horizons'' en Rotten Tomatoes.
*  ''The Far Horizons'' en TCM Movie Database.
Emprenyadura

**Emprenyadura** u **emprenyatura** puet fer referencia a:

* la **[[levadura]]**, un **organismo unicelular** d'o reino d'os fongos.
* l**'[[embarazo]]** u proceso de **chestación** d'os animals viviparos.
Krasnodar

**Krasnodar** (en ruso: *Краснодар*) ye la ciudat más gran d'o sud de Rusia. Ye situada en a lo canto d'o río Kubán, amán d'as mars Negra y Azov. A población d'a ciudat ye d'alto u baixo 1,2 millons de personas. A ciudat se fundó en 1793 y orichinalment se clamaba **Yekaterinodar** (u **Ekaterinodar**; en ruso: *Екатеринодар*). Ye un important centro industrial, comercial y cultural d'o país, a sobén clamau a capital d'o sud de Rusia.

## Demografía
A población oficial de Krasnodar plega a alto u baixo 1,2 millons d'habitants. A ciudat contina creixendo activament, atrayendo a muitos nuevos residents, cosa que augmenta significativament o numero d'a población real d'o lugar. Seguntes bellas estimacions, o numero real de personas que viven en a ciudat podría plegar enta los 2 millons.

## Personalidaz naixitas de Krasnodar
* Anna Netrebko, cantaire.

## Fotografías

Krasnodar, Russia, near natural colors, Sentinel-2 satellite image 2018-SEP-18.jpg
2023-10-22. Краснодар DSC 7534.jpg
Медакадемия Краснодар Russia.JPG
View of Krasnodar taken from Kozhevennaya street, 24 2020-04-18-5.jpg
Здание гостиницы централь 03.JPG
Karasunskiy okrug, Krasnodar, Krasnodarskiy kray, Russia - panoramio (27).jpg
2022. Краснодар DSC 9475.jpg
Екатерина Великая. Монумент.JPG


## Referencias

## Vinclos externos

*  Krasnodar Territory. Pearl of the South of Russia
Prefectura de Tochigi

A **prefectura de Tochigi** (栃木県 *Tochigi-ken*) ye una prefectura chaponesa situada en o norte d'a rechión de Kanto, en a isla d'Honshu (Chapón). A suya capital ye la ciudat d'Utsunomiya. 

## Referencias
Prefectura de Tokushima

A **prefectura de Tokushima** (徳島県 *Tokushima-ken*) ye una prefectura chaponesa situada en a isla de Shikoku. A suya capital ye la ciudat de Tokushima. 

## Referencias
Prefectura de Tottori

A **prefectura de Tottori** (鳥取県 *Tottori-ken*) ye una prefectura chaponesa situada en a isla d'Honshu (Chapón). A suya capital ye la ciudat de Tottori. 

## Referencias
Prefectura de Toyama

A **prefectura de Toyama** (富山県 *Toyama-ken*) ye una prefectura chaponesa situada a isla d'Honshu (Chapón). A suya capital ye la ciudat de Toyama. 

## Referencias
Rota Mariana

A **Rota Mariana** (en castellano y catalán *Ruta Mariana*, en francés *Rute Mariale*) ye un itinerario d'intrés cultural y relichioso que une os santuarios marianos d'o Pilar, Torrociudat, Lorda, Meritxell y Montserrat, un itinerario de fe guidau por a espiritualidat y devoción mariana, poseyedor d'una gran riqueza turistica, patrimonial, rural, gastronamica y natural.

Se desarrolla por as comunidaz autonomas d'Aragón y Catalunya en Espanya, por a rechión d'Occitania en Francia y por o Prencipau d'Andorra. Se tracta pues d'un itinerario plural y multicultural con importantes atractivos y una variada ufierta complementaria, a on cada santuario poseye unas cualidaz y caracteristicas propias.

Actualment ye un d'os destins de pelegrinación mariana mas vesitaus y reconoixius en Espanya y Francia, asinas como en atros países d'Europa (Italia, Portugal, Alemanya, Polonia, etc.) y en o centro y sud d'America, recibindo bels 12 millons de pelegrinos por anyo.

Os debantditos santuarios (O Pilar, Torrociudat, Lorda, Meritxell y Montserrat) s'han uniu pa fundar l'Asociación pa a Promoción d'a Rota Mariana que tien como obchectivo a promoción tanto d'os propios santuarios como d'a devoción mariana y d'as bondaz y riquezas d'o territorio en o que se troban. L'asociación ha creyau una pachina web destinada a posibles pelegrinos y vesitants en a que se puet trobar tanto información relichiosa como un amplo conteniu turistico de cadaguna d'as zonas por as que transcorre a rota.

## Etapas
* Etapa 1: O Pilar - Torrociudat (150 km): Zaragoza - Uesca - Balbastro - Torrociudat.
* Etapa 2: Torrociudat - Lorda (200 km): Torrociudat - L'Aínsa - Bielsa/Aranyonet - Tarba - Lorda.
* Etapa 3: Lorda - Meritxell (270 km): Lorda - Tarba - Capvèrn - Foix - Ax - Pas de la Casa - Meritxell.
* Etapa 4: Meritxell - Montserrat (170 km): Andorra la Viella - Seu d'Urchel - Bellver de Cerdanya - Berga - Montserrat.
* Etapa 5: Montserrat - O Pilar (265 km): Montserrat - Tàrrega - Leida - Zaragoza.

## Galeria d'imatges

Imachen:Zaragoza_-_Vistas_Generales_-_El_Pilar_y_el_Río_Ebro.jpg|Basilica d'o Pilar
Imachen:Torreciutat_2015_-_01.JPG|Santuario de Torrociudat
Imachen:Sanctuaire_de_Lourdes.JPG|Santuario de Lorda
Imachen:Santuari_nou_de_Meritxell_-_30.jpg|Santuario de Meritxell
Imachen:Monestir_de_Montserrat_vista_Roca_de_St._Jaume.jpg|Monesterio de Montserrat


## Referencias

## Enlaces externos
*  Pachina oficial d'a Rota Mariana
*  Vidio promocional d'a Rota Mariana
*  A Rota Mariana en Facebook
Soltera y madre en la vida

***Soltera y madre en la vida*** (títol orichinal en castellano, en aragonés ***Soltera y mai en a vida***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 1969, dirichida por Javier Aguirre Fernández seguntes un guión orichinal de José Luis Dibildos y Antonio Mingote, con una banda sonora orichinal d'Antonio Pérez Olea, una dirección de fotografía de Manuel Rojas, una producción cinematografica de José Luis Dibildos ta la productora cinematografica Ágata Films S.A. y un elenco formau por Lina Morgan, Alfredo Landa, Manolo Gómez Bur, Laly Soldevila, Soledad Miranda, José Sacristán, Gloria Cámara, Blaki, Venancio Muro, Tomás Blanco, Francisco Piquer, María Isbert, Mara Laso y María Elena Arpón, entre d'atros actors.

Julita treballa en una fabrica y lo suyo novio ye Paco, un mecanico. Cuan Julita queda embarazada, Juan no se considera responsable, segundo los consellos d'un d'os suyos amigos, Rufi, un podologo que diz seguir as teorías d'un biologo francés. Ramiro, lo pai de Julita, treballa como guarda de seguredat y ye d'ideas abanzadas, pero cuan su filla se niega a decir-le qui ye lo pai, la fa fuera de casa. Julita marcha a vivir con dos amigas, Romy y Anouska, que son antigasa vecinas d'o barrio y treballan en un club nocturno que gosan visitar Paco y los suyos amigos. Cuan veyen a Julita treballando en ixe mesmo local, os amigos felicitan a Paco, en considerar que s'ha salvau d'un problema con una mesacha periglosa. A la fin, Ramiro decide perdonar a Julita, que torna enta la suya casa, pero preba d'emparellar-la con Isacio, un companyero de treballo, encara que iste no queda masiau convenciu en conoixer l'embarazo de Julita. D'atra man, cuan o medico li diz a Julita que amenista prebas de sangre d'o pai ta veyer si puet haber problemas con o factor Rh, Julita inventa que lo pai ye treballando en Australia, dica que Paco decide fer-se la preba d'o Rh. D'atra man, Ramiro a la fin menaza a Rufi, qui li confiesa aue lo pai d'o futuro nino ye Paco, y Ramiro marcha con una escopeta ta obligar-lo a casar-se con Julita.

A cinta s'ambienta en a suya epoca actual (1969) en Madrit (Comunidat de Madrit); y las suyas escenas se filmoron en ixa mesma capital.

Ye una cinta que ha recibiu bel premio, encara queiste no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Soltera y madre en la vida'' en Internet Movie Database.
*  ''Soltera y madre en la vida'' en FilmAffinity.
Prefectura de Yamagata

A **prefectura de Yamagata** (山形県 *Yamagata-ken*) ye una prefectura chaponesa situada en o norte d'a isla d'Honshu (Chapón). A suya capital ye la ciudat de Yamagata.

## Referencias
Prefectura de Yamanashi

A **prefectura de Yamanashi** (山梨県 *Yamanashi-ken*) ye una prefectura chaponesa situada en a isla d'Honshu (Chapón), arredol d'o mont Fuji. A suya capital ye la ciudat de Kofu.

## Referencias
Mont Fuji

**Mont Fuji** (en chaponés 富士山 "Fuji-san") ye un volcán y, con 3.776,24 metros d'altaria sobre o livel d'a mar, a montanya mas alta de Chapón. A suya tuca se troba en a isla prencipal chaponesa de Honshu, en a muga entre as prefecturas de Yamanashi y Shizuoka.

Considerau un terreno sagrau dende tiempos antigos, se vedó a las mullers arribar a la tuca dica la era Meiji (zaguerías d'o sieglo XIX). Hue se conoixe como un destín turistico y un puesto popular pa l'alpinismo.

A primera puyada conoixida d'o Mont Fuji data de l'anyo 663 y la fació lo monche budista En no Gyōja.

## Vinclos externos

## Referencias
Wings of the Hawk

***Wings of the Hawk*** (títol orichinal en anglés, en aragonés ***Alas d'o falcón***, estrenada en Aragón con o títol en castellano de ***Rebelión redentora***, en aragonés ***Rebelión redemptora***) ye una cinta de cine estausunidense de cine de western estrenada l'anyo 1953, dirichida por Budd Boetticher seguntes un guión adaptau por Kay Lenard (basau en un guión de James E. Moser basau a la vegada en una novela de Gerald Drayson Adams), con una banda sonora orichinal de Frank Skinner, una dirección de fotografía de Clifford Stine y una producción cinematografica d'Aaron Rosenberg ta la productora cinematografica Universal International Pictures. Conta con un elenco d'actors d'o cual en fan parte, entre d'atros, Van Heflin, Julia Adams, Abbe Lane, George Dolenz, Noah Beery Jr., Rodolfo Acosta, Antonio Moreno, Pedro Gonzalez Gonzalez, Paul Fierro, Mario Siletti y Rico Alaniz.

"Irish" Gallagher ye un estausunidense que chuntp con Marco, lo suyo socio mexicano, son explotando una mena d'oro en o Mexico de 1911. Reciben a visita d'o corrupto coronel Paco Ruiz, qui lis roba la mina y asasina a Marco- En fuyir, Irish troba un grupo de revolucionarios que li salvan a vida, en destacando Raquel Noriega, una choven que queda ferida. Como tienen dubdas sobre Irish, lo levan enta lo suyo chefe, y Irish s'ufre ta extrayer a bala de Raquel y salvar-li asinas a vida. Raquel ye la novia d'Arturo, lo chefe d'os revolucionarios, y su chirmana Elena ha estau secuestrada por Ruiz. Cuan Irish y Raquel marchan ta liberar-la, cayen en una trampa y son capturaus, descubrindo que Elena creye en a bondat de Ruiz y conta con casar-se on él. A la vegada, Arturo, despechau porque Irish y Raquel s'han enamorau, li ufre a Ruiz levar-lo dica lo campamento d's revolucionarios a camio d'a suya vida y d'a vida de Raquel.

A cinta s'ambienta en 1911 en Mexico mientres a Revolución Mexicana, y las suyas escenas se filmoron en localizacions en California (incluyiu Simi Valley), amás d'en os Universal Studios en Universal City, tamién en California.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''Wings of the Hawk'' en Internet Movie Database.
*  ''Wings of the Hawk'' en TCM Movie Database.
*  ''Wings of the Hawk'' en l**[[American Film Institute Catalog]]'' de l**American Film Institute''.
John Putch

**John Putch**, naixiu de Chambersburg (Pennsilvania, Estaus Unius) o 27 de chulio de 1961, ye un actor, director cinematografico y guionista estausunidense, activo en o cine estausunidense dende meyaus d'os anyos 1970. Ye fillo d'o director teatral William H. Putch y de l'actriz Jean Stapleton.

D'entre la suya filmografía como actor, pueden mencionar-se bellas cintas como *[[Jaws 3-D]]* (1983, Joe Alves), *[[Impure Thoughts]]* (1986, Michael A. Simpson), *[[Curfew (cinta de 1989)|Curfew]]* (1989, Gary Winick), *[[Clear and Present Danger (cinta)|Clear and Present Danger]]* (1994, Phillip Noyce), *[[Star Trek Generations]]* (1994, David Carson), *[[City of Angels (cinta)|City of Angels]]* (1998, Brad Silberling), u *[[Chain of Command (cinta de 2000)|Chain of Command]]* (2000, T. L. Lankford).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por John Putch.

## Vinclos externos
*  Pachina web oficial.
*  John Putch en Internet Movie Database.
Sara Montiel

**Sara Montiel** (nombre artistico de **María Antonia Abad Fernández**, naixida de Campo de Criptana (Ciudad Real, Castiella-La Mancha) lo 10 de marzo de 1928 y muerta en Madrit (Comunidat de Madrit) l'8 d'abril de 2013, estió una actriz y cantaire espanyola activa en o mundo d'a musica  y d'o cine espanyols (y tamién internacional) dende meyaus d'os anyos 1940 dica la suya muerte, y con cuantos premios recibius, mesmo cinematograficos que musicals, mientres a suya carrera artistica.

D'entre la suya filmografía como actriz, pueden mencionar-se bellas cintas, como *[[Bambú (cinta)|Bambú]]* (1945, José Luis Sáenz de Heredia), *[[Mariona Rebull (cinta)|Mariona Rebull]]* (1947, José Luis Sáenz de Heredia), *[[Locura de amor (cinta de 1948)|Locura de amor]]* (1948, Juan de Orduña), *[[Cárcel de mujeres]]* (1951, Miguel M. Delgado), *[[Vera Cruz (cinta)|Vera Cruz]]* (1954, Robert Aldrich), *[[Run of the Arrow]]* (1957, Samuel Fuller), *[[El último cuplé]]* (1957, Juan de Orduña), *[[La violetera (cinta)|La violetera]]* (1958, Luis César Amadori), *[[Carmen la de Ronda]]* (1959, Tulio Demicheli), *[[La reina del Chantecler]]* (1062, Rafael Gil), *[[La dama de Beirut]]* (1965, Ladislao Vajda), *[[Tuset Street]]* (1968, Luis Marquina), u *[[Varietés]]* (1971, Juan Antonio Bardem).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Sara Montiel.

## Vinclos externos

*  Sara Montiel en Internet Movie Database.
The Flock (cinta)

:*Iste articlo ye sobre una cinta d'intriga estausunidense de 2007; ta atros usos, se veiga *'The Flock***.


***The Flock*** (títol orichinal en [[Idioma anglés|anglés]], en [[Idioma aragonés|aragonés]] ***O rabanyo***, estrenada en [[Aragón]] con o títol en [[Idioma castellano|castellano]] d***'El caso Wells***, en aragonés ***O caso Wells**') ye una cinta de cine d'intriga de cine estausunidense estrenada l'anyo 2005, dirichida por Andrew Lau seguntes un guión orichinal de Hans Bauer y Craig Mitchell, con una banda sonora orichinal de Guy Farley, una dirección de fotografía d'Enrique Chediak y una producción cinematografica de Philippe Martinez, Elie Samaha, Jenette Kahn, Adam Richman y Andrew Lau ta las productoras Bauer Martinez Studios, Double Nickel Entertainment, Gibraltar Films, Lucky 50 Productions y Templar Films. De l'elenco d'a cinta en fan parte, entre d'atros actors, Richard Gere, Claire Danes, Avril Lavigne, KaDee Strickland, Paul McGowen, Matt Schulze, Carmen Serano, Kristina Sisco, Ray Wise, French Stewart y Russell Sams.

Erroll Babbage ye un achent d'una achencia gubernamental adedicada a lo control y supervisión de delincuents sexuals fichaus por a Policía. Fa muitos anyos que i treballa, pero se siente frustrau por as deficiencias d'o sistema. Antis de pasar a la retreta accepta un zaguer caso que implica localizar a una nina despareixida, y mientres ixa labor contará con l'aduya d'Allison Lowry, una achent novata a qui ha entrenar. Cuan li deixan en cafetería en a suya mesa un diario doblau exactament en a forma caracteristica que nomás que él fa servir creye que ixo significa que lo secuestro d'a nina ye relacionau con bel un d'os delincuents sexuals en libertat provisional que él ye supervisando, y decide implicar-se plenament en o caso y fer tot o posible y mas ta localizar a la nina. Sindembargo, os suyos constants interrogatorios a delincuents sexuals y mesmo bel caso de violencia contra bel un d'éls fa que finalment decidan dar-li palleta anticipadament a la calendata que li correspondeba. Atamas d'ixo contina extraoficialment con o caso, pasando a centrar-se en Viola, una victima d'agresions sexuals que pareixe tener bella relación con un delincuent sexual que Errol creye que puet estar o culpable d'o secuestro. Finalment Errol convence a Allison ta que contine colaborando con él en o caso, encara que inicialment ista yera reticent a que Errol i partecipase.

A cinta s'ambienta en a suya epoca actual (2005) en Nuevo Mexico; y las suyas escenas se filmoron en Albuquerque y Bernalillo (Nuevo Mexico).

## Elenco

## Se veiga tamién
* Cine en 2005.
* Cintas de 2005.

## Referencias

## Vinclos externos
*  ''The Flock'' en Internet Movie Database.
*  ''The Flock'' en Box Office Mojo.
*  ''The Flock'' en Rotten Tomatoes.
Saga

**Saga** (佐賀市, en chaponés) ye una ciudat chaponesa en a rechión de Kyushu y prefectura de Saga, de la que ye la suya capital. Teneba una población de 232.359 habitants en 2021. 

## Referencias
Mauna Kea

O **Mauna Kea** ye un volcán y, con 4.207,3 metros d'altaria sobre o livel d'a mar, a montanya mas alta de Hawaii. A mayor parte d'o volcán ye submerchida y, si se mide dende a suya base en o fundo de l'ocián, o Mauna Kea ye a montanya mas alta d'o mundo, con una elevación de mas de 10.203  metros.

O Mauna Kea ye considerau un puesto sagrau en a cultura hawaiana.

## Vinclos externos

## Referencias
Santuario de Nuestra Sinyora de Lorda

O **santuario de Nuestra Sinyora de Lorda** (en occitán *Santuari de Nòstra Dama de Lorda*, en francés *Sanctuaire de Notre-Dame de Lourdes*) ye un conchunto d'edificios y puestos adedicaus a la veneración d'a Virchen María, en Lorda, Francia. O complexo incluye as basilicas d'a Immaculada Concepción, a de Nuestra Sinyora d'o Rosario y a de Sant Pío X, asinas como a tuta d'as aparicions, a on a Virchen se presentó debant de Bernadeta Sobirós.

O santuario de Nuestra Sinyora de Lorda, chunto con os santuarios de Torrociudat, Montserrat, Meritxell y o Pilar conforman a Rota Mariana, itinerario guidau por a espiritualidat y devoción mariana, poseyedor d'una gran riqueza patrimonial, gastronomica y natural.

## Vinclos externos

*  Pachina oficial d'o santuario de Lorda
*  Lorda adintro d'a Rota Mariana
Puig Major

**Puig Major** ye la tuca mas alta d'a isla de Mallorca con una altaria de 1.445 m sobre o livel d'a mar. Se troba en a sierra de Tramontana.

## Vinclos externos

## Referencias
Ben Nevis

**Ben Nevis** (en gaelico escocés *Beinn Nibheis*), con 1.345 metros d'altaria, ye la montanya mas alta d'Escocia, d'o Reino Uniu y d'as Islas Britanicas. 

A primera puyada rechistrada d'o Ben Nevis la fació lo 17 d'agosto de 1771 James Robertson, un botanico d'Edimburgo que yera en a rechión pa replegar especimens botanicos.

## Vinclos externos

## Referencias
Basilica santuario de Nuestra Sinyora de Meritxell

A **basilica santuario de Nuestra Sinyora de Meritxell** (en catalán *Basílica Santuari de Nostra Senyora de Meritxell*) es una basilica que se troba en a localidat de Meritxell, en a parroquia andorrana de Canillo. En ella se venera a la Virchen de Meritxell, patrona d'o Prencipau de Andorra.

En o mes de marzo de l'anyo 2014 s'une a la Rota Mariana, completando asinas ista gran rota de turismo cultural-relichioso que ye enmarcada en os Pireneus.

A Ilesia catolica commemora a festividat de l'advocación o 8 de setiembre.

## Referencias

## Vinclos externos

*  Pachina oficial d'o santuario de Meritxell
*  Meritxell adintro d'a Rota Mariana
Bernadeta Sobirós

**Maria-Bernada Sobirós** (Lorda, Occitania, 7 de chinero de 1844 – † Nevers, Francia, 16 d'abril de 1879), mas conoixida como **Bernadeta Sobirós** (traduciu a o francés como *Bernadette Soubirous*) estió una pastora, mistica y relichiosa occitana canonizada por a Ilesia catolica en 1933. A suya festividat se celebra o 16 d'abril, cabo d'anyo d'a suya muerte. O suyo cuerpo permaneixe incorrupto en Nevers.

Una serie de deciueito aparicions marianas que Sobirós afirmó haber teniu en 1858 en Lorda, y os miraglos que las succedioron, rematoron por dar-le fama mundial ya en l'inte d'a suya muerte.